Diari Oficial de la Generalitat Valenciana


Sumari del DOGV 9570, del 06-04-2023 (2023/3888)

RESOLUCIÓ de 5 d'abril de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'any 2023 les ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3888


Data del document
:   05-04-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 5 d'abril de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'any 2023 les ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera. [2023/3888]  
  
Vistes les bases reguladores de les ajudes publicades en el DOGV de 28 de juliol de 2016, número 7839, mitjançant l'Ordre 19/2016, de 22 de juliol, de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores per a la concessió d'ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera.  
  
Vist el Reial decret 528/2022, de 5 de juliol, pel qual es modifica el Reial decret 1173/2015, de 29 de desembre, de desenvolupament del Fons Europeu Marítim i de Pesca, quant a les ajudes a la paralització definitiva i temporal de l'activitat pesquera.  
Vista la Resolució de 25 de febrer de 2022, de la Secretaria General de Pesca, per la qual es publica la llista de dies màxims subvencionables per reducció d'esforç pesquer per a l'any 2022, assignats per vaixell d'arrossegament de fons de la Mediterrània en el marc de l'Ordre APA/423/2020, de 18 de maig, per la qual s'estableix un pla de gestió per a la conservació dels recursos pesquers demersals a la mar Mediterrània.  
Vista la Resolució de 12 d'abril de 2022, de la Secretaria General de Pesca, per la qual es publica per al 2022 la llista de dies de pesca assignats per vaixell i grup de vaixells d'arrossegament de fons de la Mediterrània.  
Vista la Resolució de 3 d'agost de 2022, de la Secretaria General de Pesca, per la qual es modifica la de 12 d'abril de 2022, per la qual es publica per al 2022 la llista dels dies de pesca assignats per vaixell i grup de vaixells d'arrossegament de fons de la Mediterrània.  
Tenint en compte que els períodes de parada temporal objecte d'aquesta convocatòria ja han finalitzat, es considera convenient, per raons d'eficàcia, la presentació conjunta de la sol·licitud d'aprovació i de pagament de l'ajuda.  
Atés el que s'ha establit en l'article 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en què s'indiquen els aspectes que, almenys, han de recollir-se en les convocatòries de subvenció.  
En virtut del que s'ha exposat en el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Canvi Climàtic i Transició Ecològica, resolc:  
  
Primer. Objecte i àmbit  
Convocar per a l'exercici 2023 les ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera, d'acord amb les bases reguladores publicades per l'esmentada Ordre 19/2016.  
  
  
Segon. Finançament i import de les ajudes  
1. La dotació pressupostària anirà a càrrec de la secció 12, servei 02, centre gestor 01 (Direcció General d'Agricultura, Ramaderia i Pesca), programa 714.10 (Ordenació i millora de la producció pesquera), línia S7740000 (Aprofitament racional de recursos pesquers: parades biològiques), fins a un import màxim de 6.350.000,00 euros l'any 2023.  
  
2. Les ajudes seran finançades al 50 % pel Fons Europeu Marítim i de Pesca i correspondrà l'altre 50 % a la contribució nacional del Ministeri d'Agricultura, Pesca i Alimentació.  
  
Tercer. Períodes de parada objecte de les ajudes i nombre de dies finançables per als vaixells pesquers de les modalitats de cércol i palangre de superfície  
1. Vist l'acord adoptat en la Conferència Sectorial de Pesca, celebrada el 18 de maig de 2022, en el qual s'aprova el calendari de parades temporals finançables amb càrrec al Fons Europeu Marítim i de Pesca el 2022, i els períodes i les zones de veda temporal per a la pesca de les modalitats de cércol i palangre de superfície en determinades zones del litoral de la Comunitat Valenciana, establits en l'Ordre APA/1212/2020, del Ministeri d'Agricultura, Pesca i Alimentació, i en l'Ordre APM/1057/2017, del Ministeri d'Agricultura i Pesca, Alimentació i Medi Ambient, s'indiquen a continuació per a cadascuna de les modalitats esmentades les zones i els períodes de parada temporal obligatoris per a la concessió i el pagament d'aquestes ajudes, la realització completa de les quals pels vaixells afectats haurà de ser acreditada pels beneficiaris:  
  
  
Modalitat de cércol  
  
Període de parada temporal del 04.12.2021 al 09.01.2022, ambdós inclusivament, i del 01.04.2022 al 30.04.2022, ambdós inclusivament:  
Vaixells amb port base a Vinaròs, Benicarló, Peníscola, Castelló, Borriana, Sagunt i València.  
Nombre de dies finançables: 42.  
  
Període de parada temporal del 01.03.2022 al 30.04.2022, ambdós inclusivament:  
Vaixells amb port base a: Cullera, Gandia, Dénia, Xàbia, Moraira, Calp, Altea, Benidorm, la Vila Joiosa, el Campello, Alacant, Santa Pola, Illa de Tabarca, Guardamar del Segura i Torrevieja.  
Nombre de dies finançables: 41.  
  
  
Modalitat de palangre de superfície  
  
Període de parada temporal del 01.01.2022 al 31.03.2022, ambdós inclusivament.  
Vaixells amb port base a: Vinaròs, Benicarló, Peníscola, Castelló, Borriana, Sagunt, València, Cullera, Gandia, Dénia, Xàbia, Moraira, Calp, Altea, Benidorm, la Vila Joiosa, el Campello, Alacant, Santa Pola, Illa de Tabarca, Guardamar del Segura i Torrevieja.  
Nombre de dies finançables: 63.  
  
2. D'acord amb el que s'estableix en l'article 8.5 de l'ordre de bases reguladores, la no-realització de tot el període de parada temporal pel qual se sol·licita l'ajuda, dels indicats anteriorment, donarà lloc a la pèrdua del dret de cobrament.  
  
Quart. Períodes de parada objecte de les ajudes i nombre de dies finançables per als vaixells pesquers de la modalitat d'arrossegament de fons  
En el cas de les parades temporals dels vaixells pesquers de la modalitat d'arrossegament de fons, a conseqüència de la reducció d'esforç en aplicació del Pla plurianual de la Mediterrània, la suspensió de l'activitat pesquera haurà de ser realitzada en intervals d'almenys deu dies consecutius. Si la reducció d'esforç anual del vaixell és inferior a deu dies, la suspensió de l'activitat haurà de ser realitzada en un únic interval i de manera consecutiva.  
La suspensió de l'activitat indicada haurà de produir-se durant els dies no inclosos en els períodes de 48 hores de descans setmanal obligatori, d'acord amb l'article 5.1 del Reial decret 502/2022, de 27 de juny, pel qual es regula l'exercici de la pesca en els caladors nacionals.  
  
S'entendrà per període subvencionable la suma del nombre de dies subvencionables de cadascun dels intervals de parada temporal realitzats d'acord amb el que s'ha indicat anteriorment en aquest apartat.  
  
Cinqué. Prima diària  
L'import de la prima diària per al càlcul de l'ajuda als armadors dels vaixells de les modalitats de cércol i palangre de superfície, objecte de paralització temporal, serà l'import de la prima màxima diària d'acord amb el barem establit en l'annex únic de l'ordre de bases reguladores.  
  
L'import de la prima diària per al càlcul de l'ajuda als pescadors dels vaixells de les modalitats de cércol i palangre de superfície, objecte de paralització temporal, serà de 50,00 euros.  
L'import de la prima diària per al càlcul de l'ajuda als armadors dels vaixells de la modalitat d'arrossegament de fons, objecte de paralització temporal, serà l'import individualitzat per vaixell que s'indica en el barem certificat per la Direcció General d'Ordenació Pesquera i Aqüicultura, de data 13 d'octubre de 2022, calculat per la Secretaria General de Pesca, segons el procediment recollit en l'annex IV i l'article 14, apartat 11, del Reial decret 528/2022.  
L'import de la prima diària per al càlcul de l'ajuda als pescadors dels vaixells de la modalitat d'arrossegament de fons, objecte de paralització temporal, serà de 50,00 euros.  
  
Sisé. Import de l'ajuda  
1. L'ajuda als armadors dels vaixells de les modalitats de cércol i palangre de superfície, objecte de paralització temporal, es calcularà multiplicant l'import de la prima diària que corresponga al vaixell, d'acord amb el barem establit en l'annex únic de l'ordre de bases reguladores, pel nombre de dies finançables de parada establit en l'apartat tercer d'aquesta resolució, segons la modalitat de pesca del vaixell, el port base i el període de parada realitzat.  
  
2. L'ajuda als pescadors dels vaixells de les modalitats de cércol i palangre de superfície, objecte de paralització temporal, es calcularà multiplicant la prima diària de 50,00 euros pel nombre de dies finançables de parada establit en l'apartat tercer d'aquesta resolució, segons la modalitat de pesca del vaixell, el port base i el període de parada realitzat.  
3. L'ajuda als armadors dels vaixells de la modalitat d'arrossegament de fons, objecte de paralització temporal, es calcularà multiplicant l'import de la prima diària que corresponga al vaixell, d'acord amb el barem certificat per la Direcció General d'Ordenació Pesquera i Aqüicultura, de data 13 d'octubre de 2022, pel nombre total de dies subvencionables de parada, d'acord amb el que s'estableix en l'apartat quart d'aquesta resolució.  
4. L'ajuda als pescadors dels vaixells de la modalitat d'arrossegament de fons, objecte de paralització temporal, es calcularà multiplicant la prima diària de 50,00 euros pel nombre total de dies subvencionables de parada, d'acord amb el que s'estableix en l'apartat quart d'aquesta resolució.  
5. El nombre total de dies subvencionables, tant per a armadors com per a pescadors de vaixells de la modalitat d'arrossegament de fons, no podrà ser major que el que s'estableix en la Resolució de 25 de febrer de 2022, de la Secretaria General de Pesca, per la qual es publica la llista de dies màxims subvencionables per reducció d'esforç pesquer per a l'any 2022, assignats per vaixell d'arrossegament de fons de la Mediterrània en el marc de l'Ordre APA/423/2020, de 18 de maig, per la qual s'estableix un pla de gestió per a la conservació dels recursos pesquers demersals a la mar Mediterrània.  
6. En el cas que el nombre de dies subvencionables per vaixell per a l'anualitat 2022, agregat als dies subvencionats aprovats en anteriors convocatòries en el marc del Fons Europeu Marítim i de la Pesca (FEMP), supere els 180 dies previstos en l'article 33 del Reglament FEMP, el període subvencionable elegible en aquesta convocatòria es reduirà fins al valor global de 180 dies. La resta de dies de paralització temporal realitzats en l'anualitat 2022 podran ser subvencionats en una convocatòria posterior a càrrec del Fons Europeu Marítim de la Pesca i d'Aqüicultura (FEMPA).  
7. Els imports de l'ajuda calculats segons el que es disposa en els punts anteriors seran minorats quan es donen les circumstàncies previstes en l'apartat nové d'aquesta resolució.  
  
Seté. Forma, termini de presentació de les sol·licituds i documentació que s'hi ha d'adjuntar  
1. Tenint en compte que ja s'han realitzat les parades temporals a què fa referència aquesta convocatòria, es presentaran simultàniament la sol·licitud d'ajuda i la de pagament, així com la documentació corresponent establida en els articles 14 i 20 de l'Ordre 19/2016, de 22 de juliol, de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores per a la concessió d'ajudes als armadors i pescadors de vaixells pesquers amb port base localitzat a la Comunitat Valenciana, afectats per la paralització temporal de l'activitat pesquera.  
  
2. El termini de presentació de les sol·licituds serà de quinze dies hàbils a partir de la publicació de l'extracte d'aquesta resolució en el Diari Oficial de la Generalitat Valenciana.  
3. Les sol·licituds d'ajuda i de pagament, així com la documentació que les acompanya es presentaran preferentment en els registres dels òrgans administratius als quals es dirigisquen, i es podran presentar també en qualsevol dels registres previstos en la legislació reguladora del procediment administratiu comú, mitjançant els corresponents models normalitzats disponibles a través de la seu electrònica de la Generalitat, en les següents adreces d'internet:  
  
Per a sol·licituds d'armadors:  
http://sede.gva.es/va/proc18180  
  
Per a sol·licituds de pescadors:  
http://sede.gva.es/va/proc19090  
  
En aquestes adreces d'internet, també es publicaran la resta dels actes administratius.  
4. Les sol·licituds d'armadors i pescadors podran efectuar-se a través de les confraries de pescadors. En aquests casos, i en aplicació del que es disposa en l'article 14.2 de la Llei 39/2015, d'1 d'octubre, del procediment administratiu comú, les indicades confraries estaran obligades a tramitar aquestes sol·licituds únicament per via electrònica davant l'Administració.  
5. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, així com els sol·licitants que, tot i no estar obligats a això, opten per aquesta via, presentaran les sol·licituds telemàticament a través de la seu electrònica de la Generalitat en les següents adreces d'internet:  
  
  
Per a sol·licituds d'armadors:  
http://sede.gva.es/va/proc18180  
  
Per a sol·licituds de pescadors:  
http://sede.gva.es/va/proc19090  
  
Si algun dels subjectes als quals fa referència l'article 14.2 de la Llei 39/2015, d'1 d'octubre, presenta la seua sol·licitud presencialment, es requerirà a l'interessat perquè l'esmene a través de la seua presentació electrònica.  
Les esmenes o les aportacions documentals posteriors a la presentació de la sol·licitud es podran dur a terme telemàticament en la seu electrònica de la Generalitat a través de l'adreça d'internet sede.gva.es/es/proc18536.  
Per a accedir de manera telemàtica al procediment, la persona sol·licitant haurà de disposar de signatura electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a la ciutadania (si és persona física), ambdós emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/es/sede\_certificados).  
Quan es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de Representants de l'ACCV (https://www.accv.es/servicios/registro-de-representantes/). L'accés a aquest registre per part de les persones representades pot realitzar-se utilitzant un certificat qualificat de ciutadà (si és persona física) o de representant d'entitat (si és persona jurídica).  
En cas de presentació telemàtica, les sol·licituds han de signar-se amb el certificat digital de la persona física o jurídica que presenta la sol·licitud o, si escau, amb el certificat digital del seu representant. Així mateix, hauran de ser signats electrònicament pels qui siguen competents per a això aquells documents que s'hi adjunten, la signatura dels quals siga obligatòria.  
Quan les persones interessades necessiten donar d'alta o modificar un compte bancari per a la percepció de les ajudes convocades, aquesta actuació es podrà realitzar de manera telemàtica a través de la seu electrònica de la Generalitat (sede.gva.es/proc22648), si bé tenen aquesta obligació els subjectes previstos en l'article 6 de l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
L'acreditació de la documentació s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
Quan l'administració actuant consulte o obtinga dades o documents en l'àmbit dels fins de la convocatòria que estiguen en el seu poder o que hagen sigut elaborats per qualsevol altra administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades següents: dades d'identitat de la persona sol·licitant o, si escau, del seu representant legal, dades d'estar al corrent amb la Tresoreria de la Seguretat Social, dades d'expedients sancionadors i consulta d'antecedents penals. No obstant això, si la persona interessada desitja oposar-s'hi, és imprescindible que indique la informació concreta a la consulta de la qual s'oposa i els motius que ho justifiquen. Si s'hi oposa, queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional huitena de la Llei orgànica 3/2018, de 5 de desembre; en l'article 4 de la Llei 40/2015, d'1 d'octubre, de règim jurídic del sector públic, i en l'article 13 de la Llei 38/2003, de 17 de novembre, general de subvencions.  
  
Huité. Instrucció  
La instrucció del procediment de concessió i de pagament de les ajudes, establit en els articles 15 i 21 de l'ordre de bases reguladores, que correspon a les seccions de pesca marítima de les direccions territorials d'aquesta conselleria, es realitzarà de manera simultània.  
  
Nové. Avaluació de les sol·licituds  
1. L'ajuda a la paralització temporal de l'activitat pesquera es concedirà mitjançant el procediment de concurrència competitiva.  
2. Tenint en compte que aquestes ajudes estan destinades a garantir la viabilitat del sector quan els armadors estan obligats a cessar temporalment la seua activitat, amb independència de les ajudes que puguen percebre, no s'estableixen criteris de valoració de les sol·licituds presentades que reunisquen tots els requisits exigits per a la concessió de l'ajuda, de manera que quan el crèdit disponible en cada convocatòria no siga suficient per a concedir l'ajuda al conjunt de sol·licituds estimades, es procedirà al prorrateig de totes les propostes de manera que no se supere el crèdit disponible.  
3. El prorrateig es calcularà de manera proporcional a l'import individual que podria correspondre a cada sol·licitud en el cas que hi haguera crèdit suficient per a això.  
  
Desé. Informació de les ajudes  
De conformitat amb l'article 18 de la Llei 38/2003, general de subvencions, l'òrgan gestor remetrà informació a la Base de Dades Nacional de Subvencions (BDNS), en els termes previstos en l'article 20 d'aquesta llei i en el Reial decret 130/2019, de 8 de març.  
  
Onzé. Termini de resolució i notificació  
1. La resolució serà notificada als interessats de conformitat amb el que es disposa en els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
2. El termini màxim per a dictar i notificar l'esmentada resolució serà de sis mesos, a comptar des de l'endemà de la finalització del termini de presentació de sol·licituds. El transcurs d'aquest termini sense que s'haja dictat i notificat la resolució, legitima els interessats per a entendre desestimada per silenci administratiu la seua sol·licitud.  
3. La resolució expressa o presumpta de les ajudes posa fi a la via administrativa, i contra aquesta es podrà interposar amb caràcter potestatiu i en el termini d'un mes, quan es tracte de resolució expressa o en qualsevol moment a partir de l'endemà d'aquell en què es produïsca la desestimació per silenci administratiu, un recurs de reposició davant la consellera competent en pesca marítima, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. El recurs contenciós administratiu es podrà interposar directament, de conformitat amb el que es disposa en la Llei 29/1998, de 13 de juliol, reguladora d'aquesta jurisdicció, en el termini de dos mesos quan es tracte de resolució expressa o de sis mesos, quan es tracte de desestimació per silenci administratiu. Tot això, sense perjudici de la possibilitat d'interposar qualsevol altre recurs que es considere procedent.  
  
  
Dotzé. Requisits de notificació, comunicació o exempció  
D'acord amb el que s'estableix en l'article 8.2 del Reglament (UE) núm. 508/2014, del Parlament Europeu i del Consell, de 15 de maig de 2014, relatiu al Fons Europeu Marítim i de Pesca, els articles 107, 108 i 109 del Tractat de Funcionament de la Unió Europea (TFUE) no seran aplicables als pagaments efectuats pels estats membres en virtut de i de conformitat amb aquest reglament dins de l'àmbit de l'article 42 del TFUE, i per tant no són aplicables als pagaments de les ajudes previstes en aquestes bases reguladores establides de conformitat amb l'article 33 del Reglament (UE) núm. 508/2014.  
  
Tretzé. Informació relativa al tractament de dades de caràcter personal  
1. La gestió de les ajudes comporta el tractament de dades de caràcter personal i cal complir les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. De conformitat amb el que es preveu en els articles 13 i 14 del Reglament (UE) 2016/679 i en l'article 11 de la Llei orgànica 3/2018, de 5 de desembre, respecte al tractament de dades de caràcter personal, cal informar del següent:  
Nom del tractament: ajudes a la pesca del Fons Europeu Marítim i de la Pesca (FEMP).  
Identitat del responsable del tractament: persona titular de la sotssecretaria de la conselleria amb competències en matèria d'agricultura.  
Finalitat del tractament: la gestió, seguiment, auditoria i avaluació d'ajudes en el marc del Fons Europeu Marítim i de la Pesca (FEMP) que han de ser posats a la disposició de les autoritats de gestió, certificació i auditoria.  
Exercici de dret: les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en la següent adreça d'internet: sede.gva.es/es/proc19970.  
Reclamacions: sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades, pot reclamar davant la Delegació de Protecció de Dades de manera presencial o telemàtica, de conformitat amb el que es preveu en la següent adreça d'internet: sede.gva.es/es/proc22094, sense perjudici de la possibilitat de reclamar davant l'Agència Espanyola de Protecció de Dades.  
Es pot obtindre informació més detallada en l'enllaç següent: http://www.agroambient.gva.es/es/registre-de-tractaments.  
  
3. Quan la persona sol·licitant o el seu representant legal aporten dades de caràcter personal de terceres persones en el procediment administratiu, tindrà l'obligació d'informar-los dels aspectes següents:  
  
a) La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
b) La possibilitat que l'Administració realitze consultes relacionades amb les seues dades per a comprovar-ne, entre altres aspectes, la veracitat. Si aquesta consulta requereix autorització per llei per part de les persones les dades de les quals s'han de consultar, la persona sol·licitant o el seu representant legal haurà d'haver obtingut aquesta autorització, que estarà disponible a requeriment de l'Administració en qualsevol moment.  
c) La possibilitat i manera d'exercir els drets d'accés, rectificació, supressió, limitació del tractament o oposició que l'assisteixen en relació amb el tractament de les seues dades personals.  
  
Catorzé. Transparència, subministrament d'informació i dades obertes  
- En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d'abril, de transparència i bon govern de la Comunitat Valenciana, i l'article 18 de la Llei general de subvencions, les persones beneficiàries de la subvenció hauran de complir les obligacions de transparència següents:  
Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 de la llei. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència entitats privades, de GVA oberta, a la qual es pot accedir en gvaoberta.gva.es/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i s'haurà de mantindre publicada durant almenys quatre anys naturals.  
- Sense perjudici de les obligacions previstes en els anteriors apartats, tots els beneficiaris de la subvenció hauran de fer la publicitat adequada del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana, en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
- Les entitats o persones beneficiàries de subvencions estan obligades a subministrar a l'entitat concedent, després del requeriment previ, tota la informació que siga necessària per al compliment per aquesta de les obligacions previstes en la Llei 1/2022, de 13 d'abril, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haguera sigut atés, l'òrgan que ha realitzat el requeriment podrà acordar, després de l'advertiment i l'audiència previs a la persona interessada, la imposició de multes coercitives en els termes previstos en l'article 5 de la Llei 1/2022, de 13 d'abril.  
- Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
  
Quinzé. Procediment de comunicació d'irregularitats i sospites de frau  
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc d'aquesta convocatòria, podrà comunicar aquests fets al Servei Nacional de Coordinació Antifrau de la Intervenció General de l'Administració d'Estat, per mitjans electrònics a través del canal habilitat a aquest efecte per aquest servei en l'adreça web Comunicació 1/2017, de 6 d'abril, de l'esmentat servei, que pot consultar-se en la següent URL: http://igaepre.central.sepg.minhac.age/sitios/igae/es-ES/Paginas/Denan.aspx, i en els termes establits en la Comunicació 1/2017, de 6 de abril, de l'esmentat servei, que pot consultar-se en la següent URL:  
http://www.gva.es/downloads/publicados/PR/4-COMUNICACION\_1\_2017\_INFORMACION\_FRAUDE\_IRREGULARIDAD.pdf  
La present resolució posa fi a la via administrativa i contra aquesta pot interposar-se, potestativament, un recurs de reposició davant la consellera d'Agricultura, Desenvolupament Rural, Canvi Climàtic i Transició Ecològica, en el termini d'un mes comptat des de l'endemà de la seua publicació, o impugnar-se directament davant l'ordre jurisdiccional mitjançant la interposició d'un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la seua publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa.  
  
València, 5 d'abril de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.